open-index/open-wikipedia-markdown huggingface dataset:
8 (nombor)

**8** (**lapan**,  atau **delapan**, ) ialah nombor asli selepas 7 dan sebelum 9.

Imbuhan awal SI untuk 10008 ialah yotta (Y), dan salingannya ialah yokto (y).

## Peristilahan
"Lapan" atau bentuk lebih lamanya ""delapan" (yang lebih diketahui di Indonesia) dipercayai hasil penyingkatan dari kata majmuk "*dua alapan*" bermaksud "hasil dua diambil [*dialap*] daripada sepuluh".

Awalan yang digunakan berkaitan nombor ini ialah *asta-* () yang meminjam dari bahasa Sanskrit iaitu  *aṣṭa*.

## Dalam matematik
* 8 merupakan nombor genap.
* 8 merupakan nombor komposit

## Dalam kepercayaan

### Agama
Agama Buddha mempercayai Lapan Jalan Mulia yang dirukunkan; roda yang melambangkan agama ini iaitu Dharmacakra turut mempunyai lapan jejari. Aliran Mahayana lebih melanjutkan perlambangan ini dengan 8 bodhisatwa terpilih: Manjusri, Vajrapani, Avalokiteśvara, Maitreya, Ksitigarbha, Nivaranavishkambhi, Akasagarbha, dan Samantabhadra

Agama Hindu mempercayai lapan sebagai suatu angka yang banyak dan kaya.

Agama Islam menetapkan lapan sebagai bilangan tetap malaikat yang menjaga takhta Arasy Allah di syurga-Nya.

Taoisme mempunyai beberapa benda yang dikaitkan kuat dengan angka ini iaitu prinsip alam asas yang dipercayai dan lapan lembaga (''xian'') "maha kuasa" yang dipercayai.

### Budaya
* Angka ini dilihat membawa tuah dalam banyak masyarakat Asia Timur terutamanya budaya Cina (; accounting ; pinyin *bā*) kerana mirip perkataan memberi maksud "makmur" atau "tambah kaya" (). Sebarang harta atau acara kejadian akan sebaiknya dipandang tinggi bila dikaitkan dengan angka ini.
* Budaya Jepun turut memandang tinggi   selain makna yang ditetapkan dari pengaruh Cina tetapi lebih kepada aksara  yang semakin melebar luas lalu dikiaskan kepada meluasnya kekayaan.

## Rujukan
9 (nombor)

**[[9]]** (**sembilan**, ) ialah nombor asli selepas 8 dan sebelum 10.

## Peristilahan
"Sembilan" dipercayai penyingkatan dari "*se-ambilan*" (*se* + *ambil* + *-an*) , iaitu "hasil setelah satu di ambil daripada sepuluh".

Awalan yang digunakan berkaitan nombor ini ialah *nawa-* () yang meminjam dari bahasa Sanskrit iaitu  *navam* atau *navan*.

## Dalam matematik
Sembilan merupakan nombor gubahan, pembahaginya ialah 1 dan 3.

## Dalam kepercayaan
Budaya Cina menganggap nombor sembilan membawa tuah kerana sebutan ia ( pinyin: *jiǔ*) sama dengan perkataan  *jiǔ* yang memberi maksud "[tempoh] lama".

## Rujukan
Kopitiam

**Kopitiam** atau **kopi tiam** (lakuran perkataan Melayu kopi dengan Hokkien *tiam* (店; POJ: tiàm "kedai" sekaligus "kedai kopi") adalah kedai kopi dan sarapan tradisional yang terdapat di Semenanjung Malaysia, Singapura, Sumatera Utara dan Kalimantan Barat. Sajian kopitiam ringkas terdiri daripada aneka pilihan makanan yang mengandungi telur, roti bakar dan kaya, serta minuman seperti kopi, teh, Horlicks dan Milo.

## Kopitiam di Malaysia

Kopitiam boleh dijumpai di merata tempat di Malaysia. Istilah kopitiam di Malaysia merujuk kepada kedai kopi Cina yang lazimnya hanya menawarkan sajian Cina Malaysia.

### Kopitiam dalam zaman moden
Kebelakangan ini munculnya sejenis "kopitiam baharu". Kelarisan kopitiam bergaya lama serta minat masyarakat terhadap tema nostalgia serta kenaikan dalam pendapatan telah mencetuskan kebangkitan jenis pseudo-kopitiam ini. "Kopitiam baharu" ini merupakan kedai makanan segera yang menampilkan gaya kopitiam lama dari segi hiasannya, tetapi lazimnya dibina dalam latar yang lebih moden dan bersih seperti pusat beli-belah dan bukannya rumah kedai.

Trend kopitiam baharu juga dicetuskan setelah terhasilnya fenomena "budaya kopi" oleh rangkaian kedai kopi seperti Starbucks dan The Coffee Bean & Tea Leaf. Kopitiam ini menawarkan alternatif yang lebih mudah didapati yang mana budaya kopi boleh dinikmati dengan perisa tempatan dan harga yang lebih berpatutan.

Bagi menawarkan pengalaman kopitiam sejati, kopitiam baharu ini kebanyakannya menawarkan perisa kopi tempatan yang tulen, roti bakar kayu arang yang disajikan bersama mentega dan kaya dan telur rebus. Ada yang menawarkan lebih kepelbagaian makanan yang mana sajian khas sarapan, makan tengahari dan makan malam disediakan.

Peneraju kopitiam baharu di Malaysia merupakan syarikat berjenama **Uncle Lim**. Kebanyakan jenama lain mengikuti konsep ini, maka sehingga hari ini, terdapat tidak kurang daripada 100 jenama kopitiam baharu yang beroperasi di merata negara.

## Perbezaan antara kopitiam di Malaysia dan Singapura

## Lihat juga
* Pasar malam 
* Gerai mamak
* Kedai kopi

## Pautan luar

*Looking for Malaysian kopi tiam
Basara

ialah manga, dan kemudiannya anime, ditulis oleh Yumi Tamura. Manga ini mengandungi 27 jilid; anime hanya mengikuti separuh bahagian cerita manga, dan dipotong selepas 13 episod. Di Amerika Utara, manga ini diterbitkan oleh Viz Communications dalam bahasa Inggeris.

## Lihat juga
* Senarai manga
10 (nombor)

**10** (**sepuluh**, ) ialah nombor asli genap selepas 9 dan sebelum 11.

## Peristilahan
Awalan yang digunakan berkaitan nombor ini ialah *dasa-* () yang meminjam dari bahasa Sanskrit iaitu  *daśa*.

## Dalam matematik
Sepuluh ialah nombor gubahan, pembahagi tepatnya ialah 1, 2, dan 5. Sepuluh ialah *noncototient* terkecil, satu nombor yang tidak dapat dinyatakan sebagai perbezaan antara integer dan jumlah nombor *coprime* di bawahnya.

## Dalam sistem angka

## Dalam mathematik
* 10 merupakan nombor genap.
* 10 merupakan nombor komposit

## Rujukan
Ninja Scroll

ialah filem anime aksi seram ngeri Jepun, semasa zaman feudal Jepun, oleh pengarah/penulis Yoshiaki Kawajiri yang dikenali dengan *thriller* terdahulunya *[[Wicked City (filem)|Wicked City]]* (*Yōjū Toshi*). Rekaan watak dibuat oleh Yutaka Minowa.
Filem ini adalah sebagai penghormatan kepada siri *Ninpōchō*, novel ninja oleh Futaro Yamada.

***Ninja Scroll*** (bahasa Melayu harfiah ***Bingkisan Ninja***) ialah sebuah filem animasi berbahasa Jepun yang mula ditayangkan pada tahun 1993.

Filem Ninja Scroll ini telah dihasilkan di bawah arahan pengarah Yoshiaki Kawajiri, Kevin Seymour.

## Pelakon
Filem ini turut disertai oleh beberapa orang pelakon terkenal, antaranya adalah Kôichi Yamadera, Emi Shinohara, Takeshi Aono

## Ringkasan
Seorang ninja-untuk-sewa dipaksa untuk melawan musuh lama yang bertekad untuk menumbangkan kerajaan Jepun. Musuh beliau juga merupakan ketua kumpulan syaitan masing-masing dengan kuasa luarbiasa.

## Rujukan
11 (nombor)

**11** (**sebelas**) ialah nombor asli selepas 10 dan sebelum 12. Oleh sebab sebelas ialah nombor pertama yang tidak dapat diwakili oleh manusia dengan menggunakan sepuluh jari mereka, ia selalunya dianggap nombor misteri.

## Dalam matematik

Sebelas merupakan nombor perdana yang ke-5, dan nombor perdana dua digit yang terkecil.
Gerai mamak

**Gerai mamak**, salah ejenis tempat makan yang menyajikan masakan India Muslim. Di Malaysia, India Muslim merujuk kepada orang India beragama Islam, dan secara amnya, gerai nasi kandar dimiliki dan dikendali oleh golongan ini. Sungguhpun lazimnya dibuka sebagai gerai tepi jalan, sebilangan pengendali gerai India Muslim zaman moden telah mengembangkan perniagaan mereka sehingga menjadi penubuhan seakan-akan restoran atau kafe yang mempunyai beberapa cawangan. Gerai Nasi Kandar diminati rakyat Malaysia sebagai tempat istirahat, kerana makanan dan minumannya berharga murah dan lazimnya gerai sebegini dibuka 24 jam sehari.

Gerai Nasi Kandar sudah sebati dengan budaya Malaysia kerana boleh didapati di merata tempat di negara ini, terutamanya di kawasan bandar raya. Budaya popular berlepak di gerai Nasi Kandar  telah ditanam dalam semua peringkat masyarakat Malaysia. Maka, gerai Nasi Kandar menjadi gabungan pelbagai budaya, satu lambang keharmonian sesama kaum. Tanpa mengira kaum, agama dan umur, orang ramai sentiasa mengunjungi gerai Nasi Kandar unutk bergosip atau menonton perlawanan bola sepak larut malam sambil meminum teh tarik panas. Gerai Nasi Kandar merupakan tempat di mana adalah amat senang untuk mengenal pasti "pemburu kegemilangan" bola sepak (orang yang menyokong sesebuah kelab bola sepak kerana saiz, mutu dan/atau popularitinya dalam media). Tiada jenis tempat makan yang lain setanding dengan gerai Nasi Kandar dari segi kepentingan budaya, kecuali kopi tiam.

## Sejarah
Masyarakat India Muslim di Malaysia merupakan keturunan Tamil Muslim yang berwarganegara Malaysia. Berabad-abad lalu, leluhur mereka kebanyakannya berhijrah dari India Selatan ke Semenanjung Tanah Melayu dan pelbagai lokasi di Asia Tenggara. Mereka dianggap sebagai sebahagian masyarakat India Malaysia. Orang India telahpun menetap di Malaysia seawal kurun pertama - 5 C.E. berdasarkan teknik radiokarbon, AMS dan OSL, di tapak peleburan besi (SB2A) di Lembah Bujang, Kedah, Malaysia.,  

'''

## Sajian Restoran Nasi Kandar
Lazimnya menu sesebuah gerai Nasi Kandar mesti mengandungi teh tarik, Milo dan Horlicks serta beraneka pilihan roti canai. Kebanyakan gerai Nasi Kandar juga menyajikan beberapa jenis masakan nasi, seperti nasi lemak dan nasi goreng, serta masakan mi seperti mi goreng. Tambahan pula, ada yang juga merangkumi sate dan makanan Barat.

### Menu lazim

* Ayam tandoori
* Capati
* Mi goreng
* Martabak
* Nasi kandar
* Kari
* Nasi beriani
* Nasi lemak
* Pasembur
* Poori
* Roti bakar
* Roti canai dan variasinya
* Roti naan 
* Roti telur
* Roti tisu
* Sup ayam
* Sup kambing
* Susu kambing
* Teh tarik
* Telur separuh rebus
* Tose
* Rojak

## Pautan luar
* The 'Mamak Stall' Culture 
* http://www.tourismpenang.gov.my/page.cfm?name=lc05 
* Mamak-ing, A Malaysian word for tourists to get acquainted to
* 'Maslow's Hierarchy of Mamak' on Think.com.my
* http://www.indianfoodsco.com/Classes/MuslimInfluence.htm  Pengaruh Masakan Islam di India
12 (nombor)

{| width="250" border="1" style="float: right; background: #feffff; border-collapse: collapse; margin: 0.5em; clear: right;"

**12** (**dua belas**) ialah nombor asli selepas 11 dan sebelum 13. Nombor dua belas sering digunakan sebagai unit jualan dalam perniagaan, dan dipanggil **dozen**.

## Dalam mathematik
* 12 merupakan nombor genap.
* 12 merupakan nombor komposit
Hot Gimmick

**** ialah manga shōjo 12-jilid oleh Miki Aihara yang disirikan dalam manga Jepun antologi *[[Betsucomi]]* dari Disember 2000 hingga Julai 2005.

manga ini mempunyai 12 siri dan 1 siri special.
Pusat Latihan FELCRA Seberang Perak

**Pusat Latihan FELCRA Seberang Perak (PLFSP)** merupakan salah satu komponen dalam FELCRA Berhad. Ia telah dipertanggungjawab kepada  anak syarikat iaitu FELCRA Training & Consultancy Sdn. Bhd. untuk urustadbir dan pengendaliannya.

**Pusat Latihan FELCRA Seberang Perak (PLFSP)** yang sebelumnya dikenali sebagai Sekolah Latihan FELCRA mula beroperasi pada 02hb Januari 1992 dipremis beralamat Bandar Baru Seberang Perak, Kampong Gajah, berada di daerah Perak Tengah di kawasan seluas 22 ekar. Jarak antara SLF dengan bandaraya Ipoh ialah 80km, Sitiawan - 52km, Teluk Intan - 39km dan Kampong Gajah - 10km. 

Pusat Latihan FELCRA Seberang Perak (PLFSP) juga berhampiran dengan lokasi-lokasi menarik dan bersejarah. Antaranya ialah Kompleks Bersejarah Pasir Salak di Kampong Gajah, Peranginan Pantai Teluk Batik, menikmati kelazatan makanan laut di Lumut dan berkunjung ke Menara Condong di Teluk Intan. Selain itu, pengunjung juga boleh menikmati bumi hijau pertanian Seberang Perak kerana ia merupakan sebuah Desa Wawasan yang dilancarkan oleh mantan Perdana Menteri, Tun Dr. Mahathir bin Mohamad pada 07hb Julai 1996. Ia juga merupakan estet padi terbesar di Asia Tenggara.

## Perkhidmatan
Secara dasarnya, Pusat Latihan FELCRA Seberang Perak (PLFSP) menyediakan perkhidmatan rundingan latihan dan kemudahan sewaan latihan yang terbuka kepada umum dan tidak terbatas kepada staf-staf Felcra Berhad semata-mata. Penyediaan tempat penginapan juga sangat kondusif dan kompetitif serta dilengkapi dengan pelbagai kemudahan dan layanan yang sentiasa mesra pelanggan. Selain itu, pihak Pusat Latihan FELCRA Seberang Perak (PLFSP) juga merupakan pusat pengembangan ICT dengan menawarkan kemahiran ICT kepada semua lapisan masyarakat.

## Pautan luar
* Laman Web Rasmi Pusat Latihan FELCRA Seberang Perak
* Laman Web Rasmi FELCRA Berhad
Emeritus

**Emeritus** () ialah gelaran untuk seorang profesor, biskop atau lain-lain profesional yang sudah bersara. **Emerita** () pula digunakan untuk wanita tetapi kini sudah kurang digunakan. Istilah ini digunakan apabila seorang yang penting di dalam profesionnya, seperti ketua sesebuah fakulti, tetapi sudah bersara untuk membolehkan mereka terus menggunakan gelaran tersebut sampai bila-bila. Ini amat berguna untuk mengekalkan tauliah seseorang itu dalam memberi komen, ceramah, syarahan, kuliah atau menulis subjek-subjek berkenaan dengan profesion mereka walaupun sudah bersara.

Perkataan ini kebiasaannya digunakan sebagai gelaran selepas bersara tetapi sekali-sekala diberikan sebelum individu tersebut bersara. Gelaran "emeritus" diletakkan sebelum nama penerimanya.

## Etimologi
Perkataan ini berasal daripada bahasa Latin *emeritus* 'selesai berkhidmat' dan wujud sejak awal abad ke-18, dengan maksud "telah selesai berkhidmat, telah cukup berkhidmat'. Ia merupakan partisipel lampau bagi *emerere*, dan merupakan gabungan imbuhan Latin *e-* 'keluar' (varian untuk *ex-*) dan *merere* 'berkhidmat, menyara'. 

## Rujukan


## Bacaan lanjut
* *Emeritus*, New Oxford American Dictionary (2nd edition), 2005.
* *Emeritus*, Merriam-Webster Dictionary (Online), 2006.
The Times

***The Times*** ialah sebuah akhbar harian (diterbitkan dari Setiap Isnin hingga Sabtu) yang beribupejabat di London, United Kingdom. Ia mula diterbitkan pada tahun 1785 sebagai ***The Daily Universal Register***, namun nama akhbar itu ditukar kemudiannya kepada nama terkini pada 1 Januari 1788.

Ia merupakan pelopor kepada muka taip Times New Roman yang asalnya direka bersama Stanley Morgan untuk tujuan kemudahan pembacaan di mana teknologi pencetakan ketika itu sangat terhad.

## Rujukan

## Pautan luar
LISP

**LISP** (lebih biasa, **Lisp**) adalah sebuah keluarga bahasa pengaturcaraan komputer. Dicipta pada tahun 1958, ia merupakan bahasa pengaturcaraan aras tinggi yang kedua tertua selepas Fortran. Nama LISP berasal daripada kata Inggeris *list processing* ("pemprosesan senarai"). Terdapat dua dialek utama LISP, iaitu Common Lisp dan Scheme.

## Contoh

Berikut adalah contoh atur cara *[[hello world]]* yang ditulis dalam Common Lisp:


```lisp
(print "Hello world")
```
Iba Tetsuzaemon

**Iba Tetsuzaemon** (射場 鉄左衛門) ialah watak dalam manga dan siri anime *[[Bleach]]*. Dia merupakan leftenan bagi Bahagian ke-7 di bawah pimpinan Kaptan Komamura Sajin.

## Watak dan Perwatakan
Iba mempunyai gaya rambut yang unik dan memakai cermin mata hitam bersama-sama pakaian seragam shinigami yang biasa. Dia juga merokok dan kelihatan seperti gangster *Yakuza*. Dia mempunyai tatu yang besar pada belakangnya yang terdiri daripada seekor kucing yang dijilat api dengan kanji 招福 (*shōfuku*, mengundang tuah). Iba selalu menghadapi masalah dengan perutnya.

Iba mahir menggunakan kidō dan bermain pedang. Madarame Ikkaku mengatakan bahawa prestasi Iba agak baik dalam semua bidang pembelajaran shinigami sementara Ikkaku tidak boleh menggunakan kidō (dia tidak tahu dan tidak minat terhadap kidō). Iba mengakui bahawa kenyataan bahawa dia mahir dalam kedua-dua kemahiran itu membolehkan dia menjawat kedudukan leftenan dengan lebih mudah. Dia dan Ikkaku juga mempunyai hubungan yang baik; mereka bertarung, minum saki dan bertarung lagi untuk menentukan pihak yang patut mendapat lebih banyak sake.

## Sejarah
Iba pada asalnya merupakan ahli Bahagian ke-11 tetapi ditukarkan ke Bahagian ke-7 kerana agak sukar, jika tidak mustahil, untuk menjadi seorang leftenan di Bahagian ke-11. Dia sebenarnya ingin menjadi leftenan bukan kerana kepentingan diri tetapi demi ibunya. Oleh sebab itu, bekas rakan seperjuangannya di Bahagian ke-11 memandang rendah terhadapnya kerana mereka melihat shinigami dari bahagian lain sebagai orang yang lebih lemah. Namun demikian, dia kerap meluangkan masa di ibu pejabat Bahagian ke-11. Ikkaku berpendapat bahawa sebab yang mendorong Iba untuk menjadi leftenan adalah bodoh. Walaupun telah meninggalkan Bahagian ke-11, dia masih suka bertarung dan mempunyai senyuman yang mengerikan ketika berlawan dengan Ikkaku.

## Zanpakutō
Nama, keupayaan dan arahan untuk membebaskan zanpakutōnya pada tahap pertama belum diketahui. Apabila dikurung, zanpakutōnya kelihatan seperi *tantō*. Iba menyembunyikan pedangnya di dalam pakaian seragamnya dengan hulu kelihatan. Dia hanya membebaskan zanpakutōnya dalam pertarungan dengan Ikkaku dan ketika ingin menghalang Kariya Jin.

Dalam tahap pertama, zanpakutō Iba berupa seperti pedang bermata satu atau pedang yang bengkok bilahnya dengan satu bilah kecil yang tersimpang keluar di mata pedangnya.
Kurotsuchi Nemu

**Kurotsuchi Nemu** (涅 ネム) ialah watak dalam manga dan siri anime *[[Bleach]]*. Dia merupakan leftenan bagi Bahagian ke-12 dalam Gotei 13 di bawah pimpinan Kurotsuchi Mayuri.

## Watak dan Perwatakan
Nemu ialah anak perempuan tiruan yang dicipta oleh Kurotsuchi Mayuri dengan menggabungkan badan tiruan (義骸, *gigai*) dan roh tiruan (義魂, gikon). Nemu adalah seorang yang pasif dan introvert. Dia sering mendiamkan diri di hadapan kaptannya. Hubungannya dengan Mayuri langsung tidak seperti hubungan ayah dengan anak yang biasa; Mayuri tidak kisah tentang kebajikan Nemu malah menggunakan anaknya sebagai umpan dalam pertarungan. Mayuri hanya mengambil berat atas nyawa Nemu kerana Nemu ialah bukti kehebatannya dalam bidang sains.

Walaupun sering didera dan diperlaku dengan teruk oleh ayahnya, Nemu masih menunjukkan ketaatan yang tidak berbelah bagi kepada Mayuri. Nemu pernah melahirkan rasa bimbang atas hidup mati Mayuri walaupun dia tidak dapat menjelaskan sebab kepada perasaannya. Sikapnya yang amat menurut kata nampaknya bercambah daripada status dan hubungan tunggalnya kepada Mayuri sebagai saudara. Tidak seperti ayahnya, Nemu mempunyai perikemanusiaan. Dia menyelamatkan Ishida Uryū selepas Mayuri ditewaskan (bertentangan dengan hajat ayahnya); dia memberi penawar kepada racun Mayuri dan berterima kasih kepada Ishida kerana tidak memanah Mayuri di kepalanya.

Pakaian Nemu amat berbeza dengan shinigami lain. Dia memakai skirt mini dan *obi* putih.

Nemu, walaupun pasif, merupakan ahli Persatuan Shinigami Wanita. Dalam komik VJump, Nemu dan Kotetsu Isane dihantar untuk menangkap gambar Kuchiki Byakuya untuk kalendar persatuan. Apabila usaha mereka gagal, Nemu memperlihatkan kenaifannya dalam hal-hal terkini (dia berkata "butter" semasa menangkap gambar dan bukannya "cheese") dan cuba mengopakkan kamera serta menelannya untuk menghapuskan bukti. Mengikut bab lukisan kasar dalam edisi ke-25, dia didedahkan sebagai timbalan pengerusi bagi persatuan tersebut.

## Kuasa dan Keupayaan
Sebagai makhluk tiruan, Nemu dapat hidup walaupun dicederakan dengan serius; Mayuri memaklumkan Ishida bahawa walaupun Nemu cedera parah, dia tetap akan hidup. Nemu juga membawa penawar kepada beberapa racun yang digunakan oleh Mayuri ke atas pihak lawan. Dia memberikan penawar tersebut kepada Ishida selepas pertarungan antara Ishida dengan Mayuri tamat.

### Zanpakutō
Nemu biasanya tidak membawa zanpakutō. Ilustrasi dalam buku seni "All Colour but the Black" menunjukkan bahawa zanpakutōnya berbentuk seperti *katana* yang kurus.
Bukit Petaling

**Bukit Petaling** merupakan sebuah bukit yang terletak di Kuala Lumpur. Ia merupakan bukit dengan terletaknya Istana Negara.
Trieu Thi Trinh

**Triệu Thị Trinh** (bahasa Cina-Vietnam: 趙氏貞 ; 2 Oktober 225 - 248), juga dikenali sebagai **Triệu Ẩu** (趙嫗) atau **Bà Triệu** (*Lady Trieu*), ialah hulubalang wanita Vietnam yang berjaya menentang pihak Cina buat suatu tempoh semasa pendudukan mereka di Vietnam pada abad ke-3. Beliau telah diperihalkan sebagai "Joan dari Arc" versi Vietnam.

## Masa awal
Dilahirkan di Kampung Son Trung, Daerah Trieu Son, provinsi Thanh Hoa (di Vietnam Utara masa kini), Triệu Thị Trinh menjadi anak yatim piatu ketika masih muda lagi, dan tinggal dengan abang serta isterinya sehingga berumur 20 tahun. Beliau dikatakan diperlakukan sebagai abdi di rumah abangnya.

Ketika berumur 20 tahun, Triệu Thị Trinh tidak tahan lagi melihat sikap tidak hormat China terhadap Vietnam ketika beliau menyaksikan kekejaman orang Cina yang dikenakan pada rakyatnya serta penganiayaan yang disinonimkan dengan proses pencinaan. Beliau melarikan diri ke dalam hutan dan mengasaskan sebuah kem tentera sendiri dan berjaya mengumpulkan sekurang-kurangnya seribu orang askar lelaki dan wanita.

## Pemberontakan
Triệu Thị Trinh berjaya membebaskan sebuah kawasan di Vietnam dan memulakan sebuah pentadbiran sendiri di wilayah tersebut. Ketika Thị Trinh berumur 23 tahun, beliau menewaskan kemaraan tentera Cina sebanyak tiga puluh kali berasingan. Beliau berupaya mempertahankan wilayahnya buat beberapa bulan, dan dikatakan berpakaian baju zirah emas serta memegang sebilah pegang dengan setiap tangannya semasa menunggang gajah dalam perang. Suatu petikan Cina pada masa itu berkata: *"Adalah lebih mudah untuk melawan harimau, berbanding dengan melawan si Permaisuri."* 

Bagaimanapun pada tahun 248, tentera Cina akhirnya menewaskan tentera Thị Trinh dan menawan semula wilayah yang dibebaskan Thị Trinh. Untuk melindungi maruahnya serta untuk mengelakkan kematian di tangan orang Cina, Thị Trinh membunuh diri melalui mati lemas di sebatang sungai yang berhampiran. Terdapat lagi suatu versi bunuh dirinya yang mengatakan bahawa beliau diinjak-injak oleh gajah-gajahnya sehingga mati.

## Kesan
Cerita-cerita Triệu Thị Trinh dan hulubalang-hulubaang wanita yang terkenal seperti Trung Bersaudari, telah disebut oleh sesetengah ahli sejarah sebagai bayangan bahawa masyarakat Vietnam sebelum pencinaan merupakan sebuah masyarakat kuasa ibu, dengan tiadanya sebarang halangan terhadap peranan kepimpinan wanita. 

Triệu Thị Trinh merupakan srikandi Vietnam yang amat terkenal, dengan banyak jalan raya di kota-kota Vietnam serta sebahagian Hanoi dinamai sempena namanya. Sebuah hari kelepasan negara juga didedikasikan untuk memperingatinya.

## Lihat juga
* Sejarah Vietnam
*Wanita Vietnam
Birmingham

**Birmingham** ialah sebuah bandar raya di bahagian Midland Barat, negara England. Bandar raya ini mempunyai seramai 1,001,200 penduduk (anggaran 2005), dan ia juga merupakan bandar raya kedua terbesar di England dan juga United Kingdom, selepas London.

## Rujukan

## Pautan luar
* Majlis Bandaraya Birmingham
* Visitbirmingham.com - laman web pelancongan
Bukit Pasir

**Bukit Pasir** ialah sebuah pekan di Daerah Muar, Johor, Malaysia. Sebuah pekan kecil yang terletak kira-kira 15&nbsp;km dari bandar Muar. Bukit Pasir terkenal dengan hasil dusun iaitu buah-buahan yang boleh didapati dengan harga yang berpatutan. Terdapat banyak gerai buah-buahan sepanjang jalan di pekan Bukit Pasir.

Majoriti penduduk pekan adalah berbangsa Cina. Diikuti dengan Bangsa Melayu disekitar pekan. Manakala terdapat kaum India yang ramai juga terutamanya di ladang-ladang kelapa sawit yang besar skalanya berdekatan pekan.

Asal usul nama Bukit Pasir adalah dipercayai adalah berkait rapat dengan kawasan geografinya yang terdapat banyak kawasan berpasir di sekitar pekan. Terutamanya kawasan kampong ujung pasir. Terdapat sebuah kuari batu yang terletak tidak jauh dari pekan Bukit Pasir.

Pekan Bukit Pasir adalah jalan perantaraan yang mesti dilalui untuk ke pekan kawasan utara. Misalnya pekan Panchor, Pagoh, Lenga dan Bukit Kepong. Terdapat jalan susur keluar lebuh raya utara selatan melalui pekan Pagoh yang seterusnya menghala ke Bandar Muar melalui pekan Bukit Pasir.

## Pautan luar
* Peta Bukit Pasir
Terryana Fatiah

**Terryana "Terry" Fatiah** () adalah penyanyi perempuan Indonesia yang berdarah campuran Belanda, Arab dan Minangkabau. Beliau juga dikenali sebagai *Terry* dan berketinggian 168&nbsp;cm. Terry menceburi bidangmuzik Indonesia pada bulan Ogos 2004 melalui sebuah single berjudul “Hatiku Beku”, sebuah lagu rendition dari Koes Plus, yang masuk dalam album kompilasi bertajuk *Now & Forever*. Tahun 2006 ini Terry siap melemparkan debut album solonya yang bertajuk **TERRY**. Beliau juga pernah menjadi backing vokal band DEWA dan Audy.

Permulaan beliau dalam industri rakaman bermula dengan berduet bersama Rio Febrian dalam lagu “Katakanlah” yang masuk dalam album Rio kedua. Selanjutnya beliau menghasilkan single *Hatiku Beku* yang ketika ini sudah masuk ke chart radio dan video klipnya sudah berada di Televisyen. Single “JANJI MANISMU,” yang menjadi andalan adalah sebuah lagu ballad yang pernah hit di tahun 80-an. Terry menyanyikannya dengan mahir dan penuh perasaan. Tak ketinggalan, ia juga berduet dengan Ello dalam satu nombor daur ulang terkenal berjudul “KEMESRAAAN.”

Untuk persiapan album solonya, penyanyi yang mengemari muzik aliran R&B, pop, dan blues ini betul-betul terlibat dalam pengubalannya dengan menciptakan beberapa lagu. Beliau dibantu oleh sejumlah ahli muzik handal seperti Tohpati ‘ Bontot’, Thomas Ramdhan (GIGI), Irwan Simanjuntak, dan banyak lagi.

## Pautan luar
*infonya di Kafegaul.com
*infonya di Tembang.com
*infonya di Sonybmg.co.id
*infonya di Disctarra.com
Astrid Sartiasari

**Astrid Sartiasari** (lahir 27 Januari 1982 di Surabaya, Jawa Timur) atau lebih dikenali sebagai **Astrid** adalah seorang penyanyi wanita Indonesia. Suara beliau pernah digunakan dalam beberapa runut bunyi filem di Indonesia dan pernah berduet dengan beberapa ahli muzik lainnya di Indonesia dalam urusan menyanyi.

## Biografi
Astrid Sartiasari dilahirkan kepada pasangan Drs. HM Ali Basjar dan Dra. Siti Kustiiyah pada 27 Januari 1982 di Surabaya. Beliau mendapat pendidikan di SDN. Dr Soetomo VIII Surabaya, SMPN 1 Surabaya, SMUN 2 Surabaya dan Perguruan Tinggi Sekolah Tinggi Teknik Surabaya.

## Kerjaya
Ketertarikan Astrid pada dunia nyanyian sudah terlihat sejak kecil. Semasa SMA, Astrid sempat bergabung dalam sebuah band, namun akhirnya Astrid memilih berkerjaya solo kerana band yang selama ini bersamanya bubar kerana sesuatu hal. Astrid pun bersolo dengan bernyanyi dari kafe ke kafe. Dan selama dua tahun Astrid rajin mengirimkan demo ke beberapa label rakaman. Hingga akhirnya “Sony BMG” pun tertarik dan mengajak Astrid untuk bekerja sama untuk mengisi runut bunyi filem “Tusuk Jelangkung”, lagu yang berjudul “Ratu Cahaya”. Setelah itu kerjayanya pun melonjak, pada tahun 2003 Astrid diajak bergabung dalam album kompilasi berjudul “ A Portrait of Yovie” dengan membawakan single terbaru dari Yovie berjudul “Tak 100%”. Selain itu dia juga mengisi runut bunyi filem berjudul “Vina Bilang Cinta”.

Di tahun 2005 Astrid menegeluarkan sebuah album dengan single hitsnya “Cinta Itu” dengan mengusung warna yang berbeza, *dark-pop*. Lagu ini terdengar sangat gelap yang menjadi sebuah runut bunyi filem layar lebar yang dibintangi oleh “Nirina Zubir” berjudul “Mirror”. Tidak hanya itu lagu lainnya yang diisi oleh astrid di antaranya “Ku Mau kamu Selamanya”, “Cahaya Cinta”, dan “Perpisahan”. Di album Astrid juga berduet dengan Andi Rif di lagu “Ku Mau Kamu Selamanya”.

Pada tahun 2007, Astrid mengeluarkan album *repackage* dengan menampilkan hit-singlenya “Jadikan Aku Yang Kedua”. Lagu ini pernah menjadi juara di pertandingan CILAPOP 2006 yang merupakan lagu karya M. Novi Umar.

## Single
* Cinta Itu 
* Mengapa 
* Ku Mau Kau Selamanya (duet dengan Andy Rif)
* Cemburu 
* Tak Bisa Kembali 
* Perpisahan
* Curiga 
* Cahaya Cinta 
* Ku Cinta Dia 
* Kosong
* Tentang Rasa

## Diskografi
* Indie Colors (1998, Aku Jiwaku)
* OST Tusuk Jelangkung (Ratu Cahaya, 2003)
* *Backing vocal* album Padi Save My Soul (Sesuatu Yang Tertunda, 2003)
* Album Portrait of Yovie (Tak 100%, Juli 2005)
* OST. Vina Bilang Cinta (Didadaku Ada Kamu, Cinta, 2005)
* Astrid (2005)
* Jadikan Aku Yang Ke-2 (2007)
* Kedamaian, kerjasama dengan Saint Loco (2007)
* Lihat Aku Sekarang (2010)

## Pautan luar
* Astrid Ost.Mirror Minor, Charming and Unique 
* Astrid Sartiasari Bawakan Soundtrack 'MIRROR'
* astrid sartiasari: melambung kembali berkat lagu "jadikan aku yang kedua"
* Debut Astrid, Bukan Si Ratu Cahaya
* Astrid Sartiasari
Selangor FM

**Selangor FM (Jabatan Penyiaran Selangor)** ialah merupakan stesen radio Bahasa Melayu yang beroperasi di bawah Radio Televisyen Malaysia. Siaran adalah setiap hari dari 06:00 - 00:00 yang menampilkan berita tempatan serta muzik Melayu dan antarabangsa. Ia dipancarakan pada FM 100.9 MHz dari tapak pemancar Gunung Ulu Kali dan boleh didengari di Lembah Klang, bahagian daerah Seremban, Port Dickson, Rembau, Kuala Pilah, Jelebu, Negeri Sembilan, bahagian daerah Muallim, Hillir Perak, Perak dan bahagian daerah Bentong, Raub, Temerloh, Bera, Pahang. Ia juga boleh didengari menggunakan aplikasi RTMklik dalam telefon bimbit.

Pejabat Selangor FM utamanya ialah di Jabatan Penyiaran Selangor, Bangunan IPPTAR, Angkasapuri, Kuala Lumpur.

## Selangor FM disambung siar dari [[Nasional FM]]
Selangor FM disambung siar dari Nasional FM bermula jam 12 tengah malam hingga 6 pagi setiap hari.

## Sejarah
Stesen ini dahulunya dikenali sebagai Radio Malaysia Selangor (RMS) dan sebelum itu sebagai Radio Malaysia Kawasan Tengah dan Radio 3 Shah Alam.

## Carta Organisasi

### Tahun 2025

## Jadual siaran berita

Berita Selangor FM disiarkan pada jam 7:30 pagi, 12:00 tengah hari, 4:30 petang dan 10:00 malam dalam masa 5 minit.
### Jadual siaran berita dari Wisma [[Berita RTM]]

Berita Utama disiarkan pada jam 7:00 pagi, 9:00 pagi, 12:30 tengah hari (Jumaat), 1:00 tengah hari (Sabtu hingga Khamis), 5:00 petang, 7:00 malam (Sabtu, Ahad & Cuti Umum), 9:00 malam dan 11:00 malam dalam masa 10 minit disambung siar di stesen Nasional FM.

## Senarai Segmen

## Frekuensi

## Kontroversi
### Terpaksa berpindah dari lokasi
Pada 12 April 2008, Menteri Besar Selangor yang baharu, Tan Sri Khalid Ibrahim, memberi amaran kepada stesen radio itu supaya menyediakan slot seminggu selama satu jam untuk menyampaikan maklumat mengenai program yang diadakan oleh Kerajaan Negeri, atau berpindah daripada Bangunan Sultan Abdul Aziz Shah yang turut menempatkan pusat pentadbiran Kerajaan Negeri. Stesen radio itu diberi tempoh seminggu untuk melaksanakan permintaan Kerajaan Negeri. Bagaimanapun, stesen radio itu enggan memperuntukkan slot satu jam mingguan seperti yang diminta. Stesen radio berkenaan diberi masa seminggu untuk memenuhi tuntutan kerajaan negeri tersebut. Akibatnya, Menteri Penerangan Malaysia, Datuk Ahmad Shabery Chik menyuruh Selangor FM berpindah keluar daripada bangunan tersebut dan sebaliknya beroperasi di Wisma Radio Angkasapuri, dengan kenyataan bahawa RTM tidak gentar akan amaran seperti itu.

## Rujukan

## Pautan luar
*
Senarai peribahasa (N–Z)

Berikut ialah senarai **[[peribahasa]] yang bermula dengan huruf "N" hingga "Z"**.

## N

## O

## P

| Perjalanan seribu batu bermula dari satu langkah.|}

## Q

## R

## S

## T

## U

## V

## W

## Y

## Z

## Pautan luar
* Peribahasa
* Peribahasa
The Strokes

**The Strokes** adalah sebuah kumpulan rock Amerika yang ditubuhkan pada 1998 yang meningkat nama pada awal 2000-an sebagai kumpulan perintis dalam kebangkitan rock garaj. Mereka secara rasminya sejak 2001 telah mengeluarkan empat album studio, iaitu *[[Is This It]]* pada 2001, *[[Room On Fire]]* (2003), *[[First Impressions of Earth]]* (2006) dan akhir sekali *[[Angles]]* (2011). Album Is This It telah diangkat sebagai salah sebuah album yang amat penting dalam sejarah kebangkitan Rock N Roll Amerika. Album Studio kelima mereka *[[Comedown Machine]]* telah pun dilancarkan pada 26 Mac 2013 di Amerika Syarikat, dan 25 Mac di United Kingdom. Terdahulu, sebuah lagu baru berjudul *One Way Trigger* dilancarkan pada 25 januari. Tidak lama kemudian, Single pertama dari album ini, *All the Time* dimainkan untuk pertama kalinya di *Zane Lowe* pada 13 Februari sebelum  ianya boleh dimuat turun secara digital pada 19 Februari.

## Ahli-ahli
* Julian Casablancas - vocal, penulis lagu
* Nick Valensi - gitar
* Albert Hammond, Jr. - gitar
* Nikolai Fraiture - gitar bes
* Fabrizio Moretti - dram

## Anugerah dan pencalonan
### 2002
**Menang**
*ASCAP Pop Awards – College Vanguard Award
*Brit Awards – Best International Band
*Meteor Ireland Music Awards – Best International Album (*[[Is This It]]*)
*NME Awards – Best Album (*[[Is This It]]*), Band of the Year, Best New Act

**Dicalonkan**
*MTV Video Music Awards – MTV2 Award (*[[Last Nite]]*)
*MTV Europe Music Awards – Best New Act
*Q Awards – Best Live Act

### 2003
**Dicalonkan**
*NME Awards – Best International Band

### 2006
**Menang**
*NME Awards – Best International Band

**Dicalonkan**
*MTV Europe Music Awards – Best Rock Band

### 2007
**Dicalonkan**
*NME Awards – Best International Band

## Pengaruh

*The Velvet Underground
*The Ramones
*Guided by Voices
*The Clash
*Lou Reed
*The Pogues
*The Cars
*Nirvana
*Built to Spill
*Sex Pistols
*Television (band)
*The Magnetic Fields

## Pautan luar
*Laman Rasmi The Strokes
*Myspace Rasmi The Strokes
*Laman Peminat Shes Fixing Her Hair
*Guardian Unlimited bio from December 16, 2001
*Lirik-lirik Strokes
*Laman peminat The StrokesFan
*Hard To Explain.org - Forum peminat The Strokes
* 12:51 FORUM!
Sabri Yunus

**Mohd Sabri Yunus** (lahir 8 September 1961) ialah seorang pelawak, pelakon, penyanyi, pengacara, pengarah dan penulis skrip lelaki Malaysia. Beliau terkenal dengan sitkom Pi Mai Pi Mai Tang Tu dan telefilem Pok Ya Cong Codei.

## Biografi

Beliau dilahirkan di Kampung Landak, Pengkalan Chepa, Kelantan pada 1961. Beliau merupakan anak ketiga daripada tujuh adik beradik. Beliau juga merupakan anak kepada ketua kampung (Tok Nghulu Yunus). Beliau berkahwin dengan Norraya Mohd. Yusof dan dikurniakan tiga cahaya mata. Namun, Norraya meninggal dunia pada 2007 kerana menghidap penyakit kanser. Sabri mula berlawak ketika di tingkatan dua di Sekolah Menengah Kebangsaan Pengkalan Chepa, dan pernah muncul sebagai juara lawak antara kelas. Sewaktu di bangku sekolah beliau amat popular di kalangan rakan-rakan dan guru kerana perangainya yang suka berlawak itu. Beliau meminati lakonan Allahyarham S. Kadarisman yang mempunyai gaya tersendiri. Sebelum bergiat teater di Dewan Bahasa dan Pustaka, Sabri terlebih dahulu mengasah bakat sebagai pengarah ketika di tingkatan enam lagi. Ketika itu sambutan ulang tahun sekolah dan beliau tanpa pengalaman mengarah telah mengambil skrip teater Mayat dari Dewan Sastera untuk dipentaskan. Menjadi Otai Lawak bagi program Raja Lawak Astro pada 2007.

Pada 14 Oktober 2023, Sabri Yunus berkahwin kali kedua dengan aktres Angeline Tan yang juga pelakon sitkom Pi Mai Pi Mai Tang Tu dalam satu majlis tertutup di Kangar, Perlis. 

## Filemografi

### Filem

### Telefilem

### Drama

### Teater

### Televisyen

## Diskografi
### Album studio
Sabri dan rakan pelawak Ahmad Busu pernah bergandingan pada tahun 1993 merakamkan album istimewa sempena perayaan Aidilfitri yang serentak dengan sambutan Tahun Baru Cina. Album yang diberi judul *Jangan Mercun! Kongsi, Kongsi, Kongsilah" menampilkan 10 lagu baru dan duo ini popular dengan lagu *Kisah Seorang Bujang*. <br>
*'Runut*'<br>
* *Kongsi, Kongsi, Kongsilah* (2:40)
* *Jangan Main Mercun* (4:00)
* *Dikir Raya* (4:14)
* *Kisah Seorang Bujang* (4:30)
* *Sketsa Malam Raya* (2:00)
* *Raya Sakan* (4:25)
* *Jom-jom Balik* (1:50)
* *Selamat Hari Raya* (4:14)
* *Halalkan* (4:30)
* *Anak Bulan'' (3:00)

## Anugerah dan pencalonan
*Pelakon Lelaki Komedi TV Terbaik (Anugerah Seri Angkasa 2005)
*Artis Komedi Lelaki Popular Anugerah Bintang Popular (1993 - 1996 dan 2000)
*Anugerah Khas Filem Semangat ASEAN - Duan Nago Bogho (AIFFA 2023) 
*Tercalon Filem Terbaik - Duan Nago Bogho (AIFFA 2023)
*Tercalon Pengarah Terbaik - Duan Nago Bogho (AIFFA 2023)
*Tercalon Artis Komedi Popular Anugerah Bintang Popular Berita Harian ke-36 (2024)
*Tercalon Pengarah Terbaik - Duan Nago Bogho Festival Filem Malaysia ke-33 (2024)
*Tercalon Lakon Layar Terbaik - Duan Nago Bogho Festival Filem Malaysia ke-33 (2024)

### Kehormatan
* 
**  Seri Mahkota Kelantan (S.M.K.) (2025)

## Rujukan

## Pautan luar
*
Deal or No Deal (Malaysia, versi Cina)

Versi bahasa Cina Malaysia bagi rancangan permainan ***[[Deal or No Deal]]*** (bahasa Cina:, pinyin: yī zhí qiān jīn) disiarkan di ntv7 pada pukul tujuh malam setiap Isnin dan Selasa bermula 12 Mac 2007. Rancangan ini diacarakan oleh Goh Wee Ping (musim pertama) dan Owen Yap (musim ke-2). Terdapat 26 hadiah wang tunai dari cuma 10 sen hingga RM100,000 yang tersembunyi dalam 26 buah peti, setiap satunya dipegang oleh seorang "Revlon girl" (maksudnya, kemunculan peragawati tersebut ditaja oleh Revlon).

Dalam setiap episod, enam orang peserta terpilih untuk memasuki satu pusingan permulaan di mana peserta yang terdahulu untuk menjawab dua soalan dengan betul layak ke pusingan utama "Deal or No Deal". Peserta bertuah ini kemudiannya memilih salah sebuah daripada 26 buah peti tersebut dengan harapan bahawa peti yang terpilih itu mengandungi nilai tertinggi yang diidamkan. Sebelum menerima tawaran pertama, peserta itu perlu membuka enam buah peti yang tidak terpilih.

Pihak bank (banker) yang rupanya tidak hadir dalam skrin dan suaranya tidak didengari orang ramai kecuali Goh, mengawasi permainan dan berhubung dengan Goh melalui telefon, dari mana pengacara tersebut memperoleh tawaran si Banker untuk dimaklumkan kepada peserta lalu menyoal peserta tersebut sama ada hendak jual atau tidak (, mài huò bú mài). Seperti biasa, jika peserta memutuskan untuk tidak menjual petinya (dengan menutupi penutup lutsinar bagi sebiji butang merah di atas penel peserta) dia perlu membuka sebilangan tertentu peti yang masih dipegang oleh "Revlon girls" untuk mengenal pasti nilai yang tidak terkandung dalam peti yang dipilihnya.

Jika peserta itu bersetuju untuk menjual petinya (dengan menekan butang merah tersebut), atau menolak tawaran terakhir si Banker di akhir permainan, dia perlu menjawab satu soalan. Jika dia menjawab dengan betul dia memperoleh amaun penuh tunai yang bakal dimenanginya, jika salah dia hanya memperoleh sebahagian hadiah tunai tersebut. (Sebenarnya, bagi versi tempatan ini, peserta hanya membawa balik 80% hadiah tunai tersebut, manakala bakinya dihadiahkan kepada seorang pemenang peraduan SMS bersempena setiap episod rancangan ini.)

## Nilai dalam peti








## Lihat juga
* Deal or No Deal Malaysia (versi Inggeris)

## Pautan luar
Deal or No Deal Malaysia—Maklumat dalam bahasa Inggeris dan Cina
Ghazali Shabudin

**Ghazali bin Shabudin** atau lebih dikenali sebagai **S. Azli** merupakan seorang pelakon, pelawak, komposer, pengacara, penyanyi, dan penulis di Malaysia.

## Kerjaya
Berlakon dari tahun 80-an, berlakon teater dari 70-an. Drama pertama 'Kamal' (RTM) (sebagai Pengedar dadah) Drama terbaru "Jamie Jamilah" (sebagai Juru Ukur) serta Sonata Labu Labi dan Filem Terbaru 'Lembing Awang Pulang Ke Dayang' (Dayang) sebagai Bendahara Arahan Majid Salleh. Penglibatan di dalam TV Pendidikan dan dalam pembikinan album terbaru, Tajuk Album 'Imbasan'.

## Filemografi

### Filem
* *[[Tak Ori Tapi Ok]]* (2005)

### Drama
* *[[Tok Ketua]]* (2009)
* *Sonata Labu Labi The Series* (2009)

### Telefilem
* *Sonata Labu Labi* (2009)

## Rujukan
*Profil S.Azli di Sinema Malaysia
Sungai Merbok

**Sungai Merbok** ialah sebatang sungai di negeri Kedah, Malaysia. Ia merupakan sungai terkenal dalam sejarah bagi Lembah Bujang. Menurut buku Sejarah Kedah oleh Haji Buyong Adil (DBP, KL, 1980) nama asal Sungai Merbok ialah Sungai Babur.
Pinang (nyahkekaburan)

**Pinang** mempunyai beberapa erti antaranya adalah seperti berikut:o-
* meminang
* Pokok Pinang
* Buah Pinang
* Pulau Pinang
* Tanjung Pinang
* Pangkal Pinang
Islam di Andorra

Menurut Laporan Kebebasan Agama ada kira-kiranya 2000 penganut Islam yang tinggal di Andorra.

## Muslim di Andorra menurut kumpulan etnik mereka

* Arab Maghribi (456)
* Orang India & Pakistan (79)

Sumber:- http://www.joshuaproject.net 

## Lihat juga
*Islam mengikut negara

## Catatan
Islam di Belanda

Penduduk Islam Belanda adalah pelbagai. Salah satu kumpulan pertama yang menubuhkan sebuah tempat tetap di Belanda adalah orang-orang yang berasal dari Indonesia. Pada waktu itu, Indonesia adalah tanah jajahan Belanda dan orang-orang dari Indonesia dibenarkan untuk belajar di Belanda.

Pada dekad-dekad 1970-an dan 1980-an, Belanda memerlukan tenaga kerja yang lebih besar dan terpaksa mencarikannya di luar sempadan. Orang-orang dari Turki, Maghribi, Algeria, dan sebilangan negara Islam yang lain dibenarkan tinggal di Belanda secara sementara. Bagaimanapun, kebanyakan mereka tinggal secara tetap dan memulakan kehidupan yang baru di negara ini. Oleh itu, komuniti Islam di Belanda berkembang dengan ketara.

Sebuah tinjauan pendapat terkini oleh Motivaction/GPD yang melibatkan 1,200 orang dewasa Belanda (+/- 3%) mendapati bahawa pada bulan Mei 2006, 63% daripada warganegara Belanda berasa bahawa agama Islam adalah tidak secocok dengan kehidupan Eropah moden. 

## Keadaan demografi
Menurut Biro Statistik Pusat (CBS), sebuah syarikat kerajaan Belanda, 5.8% daripada jumlah penduduk Belanda adalah Muslim (1 Januari 2004):

:"Terdapat 945,000 orang Muslim yang tinggal di Belanda pada 1 Januari tahun ini (2004), dua kali lebih banyak daripada jumlahnya pada tahun 1990, Biro Statistik Pusat (CBS) berkata hari Isnin. Bilangan ini dijangka akan mencapai 1 juta pada tahun 2006...." 

:"Komuniti Islam terdiri daripada 5.8% jumlah penduduk Belanda pada 1 Januari 2004 dan bilangannya akan bertambah pada tahun-tahun yang akan datang. CBS menjangka bahawa bilangan Muslim di Belanda akan melebihi sejuta orang pada tahun 2006."  

## Lihat juga
* Islam mengikut negara

## Rujukan


## Pautan luar
* Pertubuhan Penyiaran Islam Belanda (Nederlandse Islamitische Omroep - NIO)
* Penyiar Islam Belanda (Nederlandse Moslim Omroep - NMO)
* Masjid El Tawheed di Amsterdam 
* Laman web Islam Belanda
* Islam di Eropah Barat: Belanda
Islam di Portugal

Menurut Instituto Nacional de Estatística (Institut Statistik Kebangsaan Portugal), mengikut banci 1991, terdapat 9134 Muslim di Portugal, kira-kira 0.1% dari jumlah penduduk negara itu. Kebanyakan penduduk Muslim berasal dari bekas Portuguese overseas provinces Guinea-Bissau dan Mozambique. Kebanyakan orang dari Mozambique berasal dari subbenua India.

## Lihat juga
*Islam mengikut negara
Islam di Belgium

**[[Islam]]** adalah baru di Belgium, dan diamalkan kebanyakannya oleh masyarakat pendatang Belgium (kebanyakan mereka dari Maghribi dan Turki). Ia adalah agama kedua besar di Belgium, setelah agama Kristian.

Pada 1974 Islam dikenali sebagai salah satu agama subsidi di Belgium dan Muslim Executive of Belgium ditubuhkan pada 1996.

Dianggarkan bahawa di antara 3 to 4% penduduk Belgium adalah Muslim (350 000 ke 380 000 jiwa). Kebanyakan orang Muslim Belgium tinggal di bandar-bandar besar, seperti Antwerp, Brussel dan Charleroi.

Menurut sebuah pilihan raya pendapat pada 2006, 61% dari penduduk Belgium memikir bahawa ketegangan di antara orang Islam dan masyarakat lain akan bertambah pada masa hadapan . Ia juga menunjukkan bahawa 44% Muslim mengamalkan agama Islam.

## Rujukan
Gelang token

Teknologi **gelang token** merupakan satu teknologi untuk menghubungkan rangkaian kawasan setempat (LAN). Ia dicipta pada akhir 1960-an oleh Olof Söderblom, yang ketika itu bekerja dengan IBM http://www.answers.com/topic/madge-networks-n-v. Paten AS diberikan pada 1981, lalu IBM memaju dan mempromosikannya pada awal 1980-an, dan kemudian dipiawaikan sebagai **IEEE 802.5** oleh Institut Jurutera Elektrik dan Elektronik. Pada awalnya, teknologi ini amat berjaya, namun selepas kemunculan 10BASE-T untuk Ethernet dan piawai kabel EIA/TIA 568 pada awal 1990-an, populariti gelang token jatuh mendadak. Usaha pemasaran hebat dari IBM mendakwa prestasi dan kebolehpercayaan yang lebih baik dari Ethernet untuk aplikasi genting, namun ia gagal.

## Gambaran keseluruhan
Stesen dalam LAN gelang token disusun mengikut topologi rangkaian gelang. Bit paten khas dipanggil token dihantar mengelilingi gelang. Satu alatan dalam rangkaian boleh menghantar data hanya jika ia mempunyai token kawalan tersebut. Oleh itu ia dapat menghapuskan perlanggaran data dalam rangkaian.

Contoh: Komputer A menerima token. Ia mempunyai pilihan untuk menghantar token ke B, jika tiada data untuk dihantar atau menandakan token sebagai 'sedang digunakan' dan menghantar datanya. Bila data yang dihantar diterima semula oleh A (selepas satu pusingan penuh) A akan menandakan token sebagai 'tidak digunakan' dan menghantarnya ke stesen seterusnya dalam gelung.

Dalam proses ini, adalah perlu untuk memastikan token sentiasa bergerak. Contoh: Stesen C menerima token tetapi berlaku kerosakan sistem, sebelum ia boleh menghantar token semula. Oleh itu token akan hilang. Untuk mengatasinya perlu ada satu atau lebih stesen – stesen pengawal dalam rangkaian supaya tugasnya ialah sentiasa mengesan penghantaran token. Jika token tidak tiba hingga masa maksima yang ditetapkan, stesen pengawal akan menjana token baru.
Pucung (nyahkekaburan)

**Pucung** atau **Puchong** (ejaan lama) turut merujuk kepada:

## Hidupan

* Pucung, burung dalam keluarga Ardeidae
* Conor, ikan keluarga Synodontidae
* Kepayang, tumbuhan spesies *Pangium edule*

## Tempat

### Indonesia

* Pucung, Balongpanggang, Gresik, desa di Jawa Timur
* Pucung, Bancak, Semarang, pulau di Jawa Tengah
* Pucung, Eromoko, Wonogiri, desa di Jawa Tengah
* Pucung, Girisubo, Gunungkidul, desa di Yogyakarta
* Pucung, Kismantoro, Wonogiri, desa di Jawa Tengah
* Pucung, Kotabaru, Karawang, desa di Jawa Barat
* Pucung, Tirto, Pekalongan, desa di Jawa Tengah
* Pulau Pucung, pulau di Riau

### Malaysia

* Puchong, pekan di Selangor
* Puchong (kawasan persekutuan), kawasan persekutuan di Selangor
* Puchong (kawasan negeri), kawasan pilihan raya di Selangor
* Pulau Puchong, beberapa pulau di Malaysia

## Kegunaan lain

* Pucung, salah satu daripada 11 macapat dalam tembang khas Jawa

## Lihat juga

* Pondok Pucung
* Pocong (nyahkekaburan)
Honshū

Pulau **Honshu** () Ialah pulau terbesar di negara Jepun. Ia terletak di selatan Pulau Hokkaido seberang Selat Tsugaru, di utara Pulau Shikoku seberang Lautan Pedalaman Seto, dan di timur laut Pulau Kyushu seberang Selat Kanmon. Ia juga adalah pulau ketujuh terbesar, dan kedua paling ramai penduduk di dunia selepas Pulau Jawa.

Pulau ini kira-kira 1,300 kilometer panjang, dan mempunyai kelebaran tertinggi sepanjang 230 kilometer. Keluasan pulau in ialah 230,500 kilometer persegi, kira-kira 60% jumlah keluasan seluruh negara Jepun.

Pada 1990, jumlah penduduk ialah 98,352,000, kebanyakannya berkonsentrasi di bahagian tanah lapangan. Antara bandar raya utama di sini adalah Tokyo, Yokohama, Kyoto, Osaka, Kobe, Hiroshima, dan Nagoya.